Дыжьын медалыр къэралым къыхуехь
ЩэкIуэгъуэм и 5-м Белград къалэм щекIуэкIащ зи ныбжьыр илъэс 23-рэ иримыкъуахэм бэнэкIэ хуитымкIэ я дунейпсо зэхьэзэхуэ.
Урысей Федерацэм и командэ къыхэхам хэт ди лъэпкъэгъу ЗакIуий Азэмэт абы дыжьын медалыр щызыIэригъэхьащ. Зи хьэлъагъыр килограмм 92-м нэблагъэхэм я зэпэщIэтыныгъэм щригъэкIуэкIа япэ зэIущIитIми зэманыр и кIэм нэмысыу ар ефIэкIащ и хьэрхуэрэгъухэм. Финал ныкъуэ зэIущIэм адыгэ щIалэм къыщыпэщIэтащ Тыркум щыщ бэнакIуэ Яйлачи Эрхан. Шэч къызытумыхьэн текIуэныгъэ 9:1-уэ абыи къыфIихьри ЗакIуийр кIэух зэпэщIэтыныгъэм нэсащ.
Дунейпсо дыщэ медалыр къэхьыным ехьэлIа финал зэIущIэм Къбэрдей-Балъкъэрым и лIыкIуэм зымащIэкIэ къыщефIэкIащ Азербайджаным къикIа Нурмагомедов Уэсмэн икIи етIуанэ увыпIэр къылъысащ.
Ди спортсменыр егъасэ и адэ ЗакIуий Арсен.
ЖЫЛАСЭ Замир.
